
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/773/25.02.2003

AVIZ

asupra proiectului de Lege privind modificarea art.2 din Ordonanţa  Guvernului nr.120/1998 pentru ratificarea de către România a Convenţiei – cadru europene privind cooperarea transfrontalieră a colectivităţilor sau autorităţilor teritoriale, adoptată la Madrid la 21 mai 1980

            În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege privind modificarea art.2 din Ordonanţa Guvernului nr.120/1998 pentru ratificarea de către România a Convenţiei – cadru europene privind cooperarea transfrontalieră a colectivităţilor sau autorităţilor teritoriale, adoptată la Madrid la 21 mai 1980, trimis cu adresa nr.100  din 17.02.2003.

Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de lege în şedinţa din 25 februarie 2003.

            La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, din partea Ministerului Administraţiei Publice domnul Tănase Tiberius Florin – director general .

La lucrările Comisiei au fost prezenţi 28 deputaţi, din totalul de 31  membri ai Comisiei.


Proiectul de lege a fost adoptat de Senat în şedinţa din 10 februarie 2003.
În urma dezbaterii, cu 28 de voturi pentru, Comisia pentru politică economică, reformă şi privatizare a avizat  favorabil proiectul de lege, în forma adoptată de Senat.

       PREŞEDINTE,                                       

              Dan Radu Ruşanu

              SECRETAR,

Lucia-Cornelia Lepădatu 

                                                              Consilier  parlamentar,
 








              Doina Leonte
Proiectul de Lege are ca obiect modificarea art.2 din Ordonanţa de urgenţă a Guvernului nr.120/1998 pentru ratificarea de către România a Convenţiei – cadru europene privind cooperarea transfrontalieră a colectivităţilor sau autorităţilor teritoriale, adoptată la Madrid la 21 mai 1980, în scopul de a încuraja şi de a facilita încheierea de acorduri transfrontaliere între colectivităţile sau autorităţile teritoriale locale, în limitele competenţelor acestora.

